Ραβανί αϊβαλιώτικο
Ραβανί αϊβαλιώτικο, παραδοσιακή συνταγή φερμένη από τη Σμύρνη.
1 φλιτζ. τσαγιού βούτυρο γάλακτος (το λιωμένο αιγοπρόβειο βούτυρο για τους κουραμπιέδες, που βρίσκουμε σε βαζάκια) ή αραβοσιτέλαιο, 1 φλιτζ. τσαγιού ζάχαρη λευκή, κρυσταλλική , 3 αυγά, 1 1⁄2 φλιτζ. τσαγιού γιαούρτι αγελαδινό, ξύσμα από 1/2 λεμόνι, 2-3 κομματάκια μαστίχα Χίου, κοπανισμένη στο γουδί με λίγη ζάχαρη σε σκόνη, 1 φλιτζ. τσαγιού αλεύρι για όλες τις χρήσεις, 2 φλιτζ. τσαγιού σιμιγδάλι χοντρό, 4 κουτ. γλυκού μπέικιν πάουντερ, 3 1⁄2 νεροπότηρα νερό, 3 νεροπότηρα ζάχαρη λευκή κρυσταλλική, φλούδα από 1/2 λεμόνι
Για το ραβανί αϊβαλιώτικο, στον κάδο του μίξερ πάγκου ρίχνουμε το βούτυρο και τη ζάχαρη και τα χτυπάμε με το φτερό, σε υψηλή ταχύτητα, μέχρι να γίνουν μια αφράτη κρέμα. Προσθέτουμε τα αυγά ένα ένα, χτυπώντας καλά μετά από κάθε προσθήκη. Αν το μείγμα μοιάζει λίγο κομμένο, δεν ανησυχούμε, θα σφίξει ξανά στη συνέχεια, όταν θα ρίξουμε το αλεύρι. Σταματάμε το μίξερ.Προσθέτουμε το γιαούρτι, το ξύσμα και τη μαστίχα και ανακατεύουμε με ελαστική σπάτουλα (μαρίζ) μέχρι να ενωθούν με το μείγμα. Ρίχνουμε το αλεύρι, το σιμιγδάλι και το μπέικιν πάουντερ και ανακατεύουμε με τη μαρίζ, μέχρι να φτιάξουμε ένα σχετικά σφιχτό και ομοιογενές μείγμα.Βουτυρώνουμε και αλευρώνουμε ένα βαθύ στρογγυλό ταψάκι διαμέτρου 24 εκ.Αδειάζουμε μέσα το μείγμα και ψήνουμε για 35-45 λεπτά σε φούρνο προθερμασμένο στους 180°C, μέχρι να ροδίσει ωραία η επιφάνεια.Ρίχνουμε όλα τα υλικά σε μικρή κατσαρόλα και βράζουμε σε μέτρια φωτιά για 5 λεπτά, μετρώντας τον χρόνο από τη στιγμή που θα ξεκινήσει ο βρασμός.Αποσύρουμε από τη φωτιά.Βγάζουμε το ραβανί από τον φούρνο και το κόβουμε στα γνωστά καρεδάκια του (ρόμβους). Με μια κουτάλα το σιροπιάζουμε σιγά σιγά με το επίσης καυτό σιρόπι.Αφήνουμε το ραβανί κατά μέρος για 24 ώρες, μέχρι να απορροφήσει το σιρόπι, και το σερβίρουμε.
Αυγά,Γιαούρτι,Σιμιγδάλι